Mpuma-inwoners lank sonder water | Maroela Media
Inwoners van Kriel in Mpumalanga gaan van Maandag tot 9 Maart sonder water moet klaarkom wee
ns 'n treinspoor wat vir die Majuba-kragstasie aangelê word.
Inwoners van Thubelihle word ook hierdeur geraak, volgens die plaaslike Emalahleni-munisipaliteit se webwerf.
"Eskom bou 'n treinspoor tussen Ermelo en die Majuba-kragstasie," het Sputnik Ratau, woordvoerder van die departement van water en sanitasie, gesê. "Die spoorlyn steek 'n waterpyp tussen die Rietspruit-opgaartenk en Davel oor."
Volgens Ratau sal die pyplyn op daardie punt afgesny en herlei moet word. Dit bied ook die geleentheid om instandhoudingswerk op die pyplyn te doen.
Die munisipaliteit sal die inwoners in kennis stel waar hulle water kan oplaai.
Baie jammer vir julle. Ek weet goed die onsaglike ongerief wat dit sal meebring. Nie net drinkwater nie, maar ook toilette wat nie spoel nie en wasmasjiene wat nie gebruik kan word nie. Vertroetelde plandjies wat sal vrek,ens,ens.
Lydenburg was verlede week vir 5 dae sonder water, dit is verskriklike wat maak jy nou as jy nie water het om te bad, of drink of toilette te spoel nie…
Ek sal graag wil weet met wie kan jy praat om agter die waarheid te kom hoekom die sewerage Plant naby Kriel nog nie inwerking is nie. Dit is ons belasting betalers se geld wat hier gemors word.
Kom ons kyk na die groter prentjie. 'n Spoorlyn word gebou na die Majuba kragstasie. Die paaie in die omgewing gaan nou nie uitgetrap word deur die steenkool vragmotors nie met voltooing van die spoorlyn. Dit is vooruitgang.. Ek weet dit is ongerieflik om nie water te kry nie maar daar is 'n reeling om water te verskaf.